14/04/2014 | Administración LocalMunicipal
A Laracha
Aprobación inicial expropiación urbanística de terreos afectados polo sistema xeral de equipamento deportivo incluído na acción nº SGE-5 denominada “campo da fútbol de Xermaña”

A Xunta de Goberno Local, na sesión ordinaria de data 10 de marzo de 2014, adoptou entre outros, o seguinte acordo: O secretario da conta do expediente relativo o asunto do epígrafe no que consta que: · O Pleno da Corporación en sesión ordinaria de 28 de novembro de 2012 aprobou provisionalmente a Modificación Puntual nº 3 do Plan Xeral de Ordenación Municipal do Concello da Laracha, redactado polo equipo redactor da empresa Monteoliva Arquitectura, S. L, que ten como finalidade o cambio de ubicación da parcela de equipamento deportivo que o PXOM establecía no seu documento de “Orde de prioridades e estudio económico – financeiro”, a acción nº SGE-5 denominada “Campo de fútbol de A Xermaña. Caión”, en tanto que este equipamento quedou incluído dentro do ámbito de Especial Protección Costeira do POL, polo que o equipamento previsto quedou baixo un réxime de usos incompatible co previsto no planeamento segundo o informe emitido pola Dirección Xeral de Sostibilidade e Paisaxe; simultaneamente eliminouse a cualificación de Sistema Xeral de Equipamento que queda incluído dentro do ámbito de Especial Protección Costeira e corrixe un erro detectado na traza do sistema xeral viario próximo á zona de actuación. · A Orde de 8 de maio de 2013 da Consellería de Medio Ambiente, Territorio e Infraestruturas (DOG nº 98, 24/05/2013), aprobou definitivamente a modificación puntual nº 3 do Plan Xeral de Ordenación Municipal do concello da Laracha (A Coruña), que ten como finalidade o cambio de ubicación da parcela de equipamento deportivo que o PXOM establecía no seu documento de “Orde de prioridades e estudio económico – financeiro”, a acción nº SGE-5 denominada “Campo de fútbol de A Xermaña. Caión”. · A normativa e ordenanzas da modificación definitivamente aprobada foi publicada no BOP nº 115 do 18 de xuño de 2013. Vistos os informes da arquitecta técnica municipal e do secretario da Corporación e, tendo en conta que figura no Plan Xeral de Ordenación Municipal da Laracha como Sistema Xeral de equipamento deportivo, o Concello poderá iniciar a obtención dos terreos para sistemas xerais por expropiación urbanística polo procedemento de taxación conxunta regulado no artigo 143 da Lei 9/2002, de 30 de decembro, de Ordenación Urbanística e Protección do Medio Rural de Galicia (LOUGA). De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Incoar expediente expropiatorio polo procedemento de taxación conxunta a efectos da obtención de terreos destinados a sistemas xerais, necesarios para a construción dun campo de fútbol, equipamento deportivo que o PXOM establecía no seu documento de “Orde de prioridades e estudio económico – financeiro”, a acción nº SGE-5 denominada “Campo de fútbol de A Xermaña. Caión”, segundo proxecto expropiatorio redactado ao efecto e que incorpora os documentos sinalados no art.143.1 da LOUGA, o que conleva implícita a declaración de utilidade pública e a necesidade de ocupación, segundo o sinalado no 98 da LOUGA e o art.29 do Texto Refundido da Lei do Solo. SEGUNDO.- Someter a información pública polo prazo dun mes, mediante a inserción de anuncios no Diario Oficial de Galicia e nun xornal dos de maior circulación da provincia, o proxecto de expropiación urbanística relativo aos terreos destinados a sistema xeral de equipamento deportivo, necesarios para destinalos a “Campo de fútbol de A Xermaña. Caión”, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos respectivos dereitos. TERCEIRO.- A relación de bens e dereitos afectados polo expediente expropiatorio é a seguinte: CUARTO.- Proceder á notificación individualizada mediante traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular alegacións no prazo dun mes contado a partir da data de notificación. QUINTO.- Poñer de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas. SEXTO.- Publicar o presente acordo no Boletín Oficial da Provincia aos efectos previstos no artigo 59.5 da Lei 30/1992, d0 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. A Laracha, a 28 de marzo de 2014 O alcalde José Manuel López Varela